斐濟

斐濟共和國（英文：Republic of Fiji；斐濟文：Matanitu Tugalala o Viti；斐濟印地語：रिपब्लिक ऑफ फीजी），通稱斐濟，係大洋洲南太平洋一個島國，首都係蘇瓦。斐濟喺瓦努阿圖以東、湯加以西、吐瓦魯。呢個國家係群島國家，由330個島組成（一半係無人島，而維提島同瓦努阿島兩個主要島嶼人口佔全國大約87%）。國家名稱係斐濟語「Viti」嘅東加語發音。 地理 斐濟成個國家由斐濟群島組成，總面積（包含海域面積）為194,000平方公里，其中只有10%面積係陸地。斐濟喺夏威夷檀香山西南大約4,450km，紐西蘭以北大約1,770km。 斐濟群島一共有322個島，同埋522個小島礁。呢啲島嶼其中大約只有106個有人住。最大嘅島嶼係維提島，佔全國面積大約57%，首都蘇瓦同其他重要城市包括勞托卡都喺呢一個島上面，亦佔全國69%總人口住喺維提島。呢個島好多山，最高峰有1200m，亦有熱帶雨林。另外，瓦努阿島係斐濟第二大島，面積佔全國30%土地，人口大約佔全國總人口15%。 氣候 斐濟屬於熱帶海洋氣候，全年氣温變化唔大。其中11月到第二年4月氣温較高，5月至10月氣温相對較低，但係相對涼爽嘅季節平均溫度仍然有22°C（72°F）。 經濟 斐濟主要經濟活動係農業、漁業、林業、製造業、礦產業、資訊同通訊產業、影視工業為主。 農業方面，包括栽培農作物同新鮮生果。蔬菜方面，包括芋頭、椰子、可可豆、木瓜、各種生果同蔬菜、卡瓦（Kava）同稻米。畜牧方面，包括牛肉、乳品、豬肉、家禽、綿羊、山羊同養蜂。漁業對斐濟經濟具有好大意義，佢係斐濟就業同外匯收入主要來源。林業可供砍伐嘅林地面積總計大約956,860公頃，佔國內產值（GDP）1.3%。製造業多數係基礎工業。採礦同採石業平均佔國民生產總值1.4%。 旅遊 根據2010年調查，斐濟一共有631868名遊客，比2009年增長16.5％。當中澳洲遊客佔50.4％，係最大遊客群組，一共有318,135人；第二名係紐西蘭，有97857人；第三名係美國，有53122人。 2019年主要遊客係澳洲（367,020人）、紐西蘭（205,998人）、美國（96,968人）、中國（47,027人）、英國（16,856人）、加拿大（13,269人）、日本（14,868人）、南韓（6,806人）。 參考 出面網頁 〈国家概况 — 中华人民共和国外交部〉 (簡體中文)。中華人民共和國外交部。 〈斐濟共和國 Republic of Fiji - 亞太地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。 "Fiji - United States Department of State" (英文). 美國國務院. 斐濟喺中央情報局《世界概況》嘅資料 （英文） 〈フィジー共和国 ｜ 外務省〉 (日文)。日本外務省。 "Fiji - Department of Foreign Affairs and Trade" (英文). 澳洲外交貿易部.